દેશના કેટલાક એ વન કેટેગરી ના રેલવે સ્ટેશન ખાતે 24 કલાક 365 દિવસ સુધી રાષ્ટ્ર ધ્વજ ફરકાવવાના રેલવે વિભાગના આદેશ બાદ મોટા ભાગ ના રેલ્વે સ્ટેશન ખાતે ૧૦૦ ફૂટ નો રાષ્ટ્રધ્વજ ફરકાવવામાં આવે છે જયારે પોરબંદર એ B કેટેગરીનું રેલ્વે સ્ટેશન હોવા છતાં પણ પોરબંદર એ મહાત્મા ગાંધીજીનું જન્મસ્થળ હોવાના કારણે પોરબંદર રેલ્વે સ્ટેશનમાં પણ 100 ફૂટ ઊંચો રાષ્ટ્રધ્વજ ફરકાવવા માટે પોરબંદર ના સીનીયર સીટીઝન હેમેન્દ્રભાઈ પારેખ સહીત ના આગેવાનો એ અગાઉ અનેક વખત રજુઆતો કરી હતી અંતે રેલ્વે તંત્ર એ આ અંગે મંજુરી આપી છે જેથી આગામી બીજી ઓક્ટોબર થી જ પોરબંદરના રેલ્વે સ્ટેશન પર 100 ફૂટ ઊંચો રાષ્ટ્રધ્વજ ફરકાવવામાં આવે તે માટે હાલ માં રેલ્વે વિભાગ દ્વારા તડામાર તૈયારીઓ કરવામાં આવી રહી છે અને રેલ્વે સ્ટેશન ના પટાંગણ માં જ ધ્વજ રાખવા માટે હાલ માં કામગીરી ધમધમી રહી છે રાષ્ટ્રધ્વજને ૧૦૦ ફૂટની ઉંચાઈએ રાખવાથી તેની સુરક્ષા, જરૂરી લાઈટીંગ ખાસ વ્યવસ્થા પણ ગોઠવવામાં આવશે ઉપરાંત તેની આજુબાજુ માં વૃક્ષો અને ફૂલછોડ નું વાવેતર કરવામાં આવશે ઉપરાંત સ્ટેશન માં પણ હાલ માં રંગરોગાન કરવામાં આવી રહ્યું છે અને રેલ્વે સ્ટેશન ના અંદર ના ભાગે મહાત્મા ગાંધીજી ના જીવન પ્રસંગ પર આધારિત વોલ પેઇન્ટિંગ ઉપરાંત અન્ય આકર્ષક વોલ પેઇન્ટિંગ પણ કરવામાં આવ્યા છે એ સિવાય મહાત્મા ગાંધીજી ના પ્રિય ચરખા ની ધાતુ ની વિશાળ પ્રતિકૃતિ પણ રેલ્વે સ્ટેશન ના બહાર ના ભાગે રાખવામાં આવી છે .